**9-sinf O‘zbekiston tarixi.**

**1-Mavzu : Kirish.**

**Darsning maqsadi:**

**Ta’limiy;** o’quvchilarga tarixiy xotira, tarixni bilmasdan porloq kelajakni qurib bo’lmasligi, milliy ong, milliy g’urur haqida bilim berish.

**Tarbiyaviy;** o’quvchilarni Ona-Vatanga muhabbat ruhida tarbiyalash.

**Rivojlantiruvchi;** mustaqil fikrlashga o’rgatish.

**Dars turi:** yangi tushuncha bilimlarni shakllantiruvchi.

**Dars metodi:** savol-javob.

**Dars jihozi:** Darslik, Prezident I. Karimovning “Tarixiy xotirasiz kelajak yo’q”, “Yuksak ma’naviyat-yengilmas kuch” asari, 9-sinflar uchun “Jahon tarixi” xaritasi, kartochkalar.

**I-Tashkiliy qism:**

Salomlashish,davomat, dunyo yangiliklari.

**II-Yangi mavzu:** kichik ma’ruza.

Vatan—bu biz tug’ilib o’zgan zamin, kindik qonimiz to’kilgan tuproq, bobolarimiz izlari qolgan, ajdodlarimiz merosi, avlodlarimizga qoladigan yurtdir.

Dunyoda Vatanga muhabbatdan qudratliroq biron-bir tuyg’u va uning sog’inchidan kuchliroq his yo’qdir. Vatan millatni yuksaltiruvchi milliy g’ururdek jozibador, sexrli bir tuyg’uni o’yg’otadi. Xalq qanchalik or-nomusli bo’lsa, undagi Vatan hissi va milliy ong ham shunchalik yuqori bo’ladi. Ona yurt–bir umrlik makon, diyor tabiati, el urf-odatlari, an’nalari, ertak va afsonalaridir. Vatan mustaqilligi va bus-butunligini, o’z milliy ozodligini saqlab qola olgan xalq eng saodatli xalqdir. Har bir fuqaroning o’z yurti tarixini bilishi ham farz, ham qarzdir.

Vatan, jonajon yurt va qadrdon zamin inson uchun eng muqaddas, bebaho boylikdir. Bu dunyoda Vatanga bo'lgan muhabbatdan ko'ra qudratliroq va Vatan sog'inchidan ko'ra ma'yusroq tuyg'u yo'qdir. Inson qanchalik or-nomusli bo'lsa, undagi vatanparvarlik hissi va milliy g'urur shunchalik kuchli bo'ladi.

Ona-yurt – yaratganning bizga muqaddas in'omi, kindik qonimiz tomgan tuproq, xalqimiz urf-odatlari, an'analari, ertak va afsonalaridir. Vatan biz uchun hamisha aziz va ardoqli bo'lib, u millatning ma'naviy-madaniy asosini yaratib beradi va har bir avlod bobolari qonidagi Vatanga bo'lgan azaliy muhabbatni meros qilib oladi.

Vatan ozodligi va buyuk kelajagi uchun fidoyilarcha kurashish – ona-yurtga muhabbat va sadoqatning oliy namunasidir. Yuksak va teran anglangan vatanparvarlik tuyg'usi tafakkur tarziga aylanib, millat ma'naviy kuch-qudrati va uning tarixiy taraqqiyoti manbai bo'lib xizmat qiladi.

Vatan tarixida murakkab va mushkul damlar, yuksaklarda parvoz etilgan yoki tubanlik jariga toyib ketilgan davrlar ham bo'lgan. Vatan mustaqilligini, milliy ozodligini davr va zamon sinovlaridan omon saqlab qolgan xalq baxtlidir.

Ushbu "O'zbekiston tarixi" darsligi XIX asrning ikkinchi yarmi va XX asr boshlarida ro'y bergan voqealarga bag'ishlanadi. Aynan shu davrda istibdodga qarshi milliy g'oya va milliy davlatchilik g'oyasi rivojlandi, istiqlol targ'ibotchilari qatlami shakllandi, ozodlik va mustaqillik uchun kurash kuchayib bordi. Zotan, o'sha davrda ham jonajon yurtimiz adolatsizlik va zulmga bosh egmagan erksevar, mehnatsevar xalqi uchun sevimli va yagona edi.

**III-Yangi mavzuni mustahkamlsh:** “Sanalar o’yini”

Tarixiy xotirasiz kelajak yo’q, Vatan, milliy ong, tarixiy xotira, XIX asrning ikkinchi yarmi va XX asr boshlarida sodir bo’lgan voqealar, chor Rossiyasi.

|  |  |  |  |  |  |
| --- | --- | --- | --- | --- | --- |
|  |  |  |  |  |  |

**IV-Baholash.**

Faol o’quvchilar baholanadi.

**V-Uyga vazifa:**

Mavzuni o’qish, atamalarni o’rganish, savollarga javob yozish**,** tezislar tuzish.

**Ko’rildi: O’IBDO’ \_\_\_\_\_\_\_\_\_\_\_\_\_\_\_\_**

**9-sinf O‘zbekiston tarixi.**

**2-Mavzu: XIX asr o’rtalarida O’rta Osiyo davlatlarining hududi va aholisi.**

**Darsning maqsadi:**

**Ta’limiy;** O’quvchilarga XIX asrda O’rta Osiyo davlatlarining hududi va aholisi haqida bilim berish.

**Tarbiyaviy:** o’quvchilarni vatanparvarlik ruhida tarbiyalash.

**Rivojlantiruvchi:** Mustaqil siyosiy fikrlashga o’rgatish.

**Dars turi:** yangi tushuncha, bilimlarni shakllantiruvchi.

**Dars metodi:** savol-javob, “Bingo”, guruhlarda ishlash.

**Dars jihozlari: “**O’zbekiston tarixi” darsligi, mavzuga oid xarita, Prezident I. Karimovning “Yuksak ma’naviyat—yengilmas kuch” asari, kartochkalar.

**I-Tashkiliy qism:**

Salomlashish. Davomat. Dunyo yangiliklari.

**II-O’tilganni so’rash:** savol-javob.

1. Vatan tushunchasiga ta’rif bering?
2. 9-sinf “O’zbekiston tarixi” darsligi qaysi davrlarni o’z ichiga oladi?
3. 8-sinfda nimalarni o’rgangan edingiz?
4. “Yuksak ma’naviyat-yengilmas kuch” asarida “tarixiy xotira xususida nima deya olasiz?

**III-Yangi mavzu:**

XIX asrda O’rta Osiyoda uchta mustaqil davlat mavjud bo’lib, ular Buxoro amirligi, Qo’qon va Xiva xonliklari bo’lgan.

Buxoro amirligi hududi 200 ming kv.km, Xiva 130 ming. Kv.km bo’lgan.

XIX ars o’rtalariga kelib bu xonliklarda asosan o’zbeklar yashagan, shu bilan birga tojiklar, qozoqlar, qopaqalpoqlar, turkmanlar istiqomat qilgan. Jumladan Buxoroda aholi 2 million bo’lgan. Xiva xonligida 800 ming kishi, Qo’qonda 3 million aholi yashagan.

Bu uch davlatda ham aholi dexqonchilik, hunarmandchilik va savdo-sotiq bilan shug’ullangan. Qozoq, qoraqalpoq va turkmanlar ko’chmanchi bo’lib chorvachilik bilan shug’ullanga.

Buxoroda 27 ta beklik va Xivada 40 ta beklik bo’lgan.

Guruhlarda ishlash.

**1-guruh.** Buxoro amirligi hududi va aholisi.

**2-guruh.** Xiva xonligi hududi va aholisi.

**3-guruh**. Qo’qon xonligi hududi va aholisi.

**VI-Mustahkamlash.** “Bingo”

|  |  |
| --- | --- |
| 1710 | 1756 |
| O’zbeklar | Buxoro amirligi |
| 800 | 2 mln |

1. Qo’qon xonligi qachon tashkil topgan?
2. Buxoro amirliga qachon tashkil topgan?
3. Xonlikdagi aholining katta qismini kimlar tashkil qilgan?
4. Hududi jihatidan eng katta davlat?
5. Xiva xonligi aholisi qancha bo’lgan.
6. Buxoro amirligi aholisi qancha?

**V-Baholash.**

Faol o’quvchilar baholanadi.

**VI-Uyga vazifa:**

Mavzuni o’qish, atamalarni o’rganish, savollarga javob yozish**,** tezislar tuzish.

**Ko’rildi: O’IBDO’ \_\_\_\_\_\_\_\_\_\_\_\_\_\_\_\_**

**9-sinf O‘zbekiston tarixi.**

**3-Mavzu: XIX asr o’rtalarida o’zbeк xonliкlarining ma’muriy boshqaruv tizimi.**

**Darsning maqsadi:**

**Ta’limiy;** O’quvchilarga XIX asrda o’zbek xonliklarining ma’muriy boshqaruv tizimi haqida bilim berish.

**Tarbiyaviy:** o’quvchilarni vatanparvarlik ruhida tarbiyalash.

**Rivojlantiruvchi:** Mustaqil siyosiy fikrlashga o’rgatish.

**Dars turi:** yangi tushuncha, bilimlarni shakllantiruvchi.

**Dars metodi:** savol-javob, “Matn ustida ishlash”, guruhlarda ishlash.

**Dars jihozlari: “**O’zbekiston tarixi” darsligi, mavzuga oid xarita, vatman qog’oz, marker, tarqatma materiallar.

**I-Tashkiliy qism:**

Salomlashish. Davomat. Dunyo yangiliklari.

**II-O’tilganni so’rash:** savol-javob.

1. Qo’qon xonligi qachon tashkil topgan?
2. Buxoro amirliga qachon tashkil topgan?
3. Xonlikdagi aholining katta qismini kimlar tashkil qilgan?
4. Hududi jihatidan eng katta davlat?
5. Xiva xonligi aholisi qancha bo’lgan.
6. Buxoro amirligi aholisi qancha?

**III-Yangi mavzu:** “Matn ustida ishlash usuli”.

Buxoro xonligi 1756-yildan boshlab *amirlik* deb atala boshlandi. XIX asrning o’rtalarida Buxoro amirligining chegarasi Eron, Xiva xonligi va qozoq juzlari hududi bo’ylab o’tardi. Buxoro amirligining umumiy maydoni 200 ming kv. km dan ziyod edi. Amirlik markazi Samarqand, Buxoro, Panjikent, O’ratepa, Qarshi, Turkiston o’lkasi singari va yana boshqa yirik shaharlariga ega bo’lgan Zarafshon vodiysi edi. 1826-yildan 1860­-yilgacha Buxoro amirligini amir Nasrullo, 1860-yildan 1885-yilgacha amir Muzaffar boshqardi. Amir cheksiz hokimiyatga ega bo’lib, uning qarorgohi Arkda joylashgan edi. Buxo­ro amirligi viloyat va tumanlardan tarkib topgan bo’lib, ularga amir tomonidan tayinlanadigan b*eklar* boshchilik qilar edi. Poytaxt va poytaxt viloyatni b*osh qushbegi* boshqarardi. Davlatni *amir* boshqarardi, u o’z fao­liyatida ma’muriy, moliyaviy va sud muassasalariga tayanardi. Markaziy hokimiyatni *devonbegi* boshqarardi, u davlatdagi xazina xarajatlari va soliq yig’imi, shuningdek, moliyaviy ishlar hamda iqtisodiy rivojlanish uchun mas’ul edi. Devonbegiga tashqi iqtisodiy aloqalar va amirlik tarixini yozish uchun mas’ul bo’lgan *mirzaboshi* bo’ysunardi. *Qushbegi* oliy davlat amaldori, bosh vazir edi. Soliqni o’z vaqtida yig’ish va hisobga olish uchun *mushrif javobgar* bo’lgan. Xalq arz-dod bilan *dodhoga* murojaat etgan. *Parvonachi* amirning farmonlarini e’lon qilgan. Qonunlarga rioya etilishi hamda odil sudlov amalga oshirilishi uchun *shayxulislom* javobgar bo’lgan. Unga *muftiy* va *muhtasiblar* bo’ysunishgan. Muftiy *fatvo* tarzida diniy ­huquqiy masalalarni izohlab bergan, muhtasiblar esa musulmonlar tomonidan shariat me’yorlari va qonunlariga rioya etilishini kuzatishgan. Davlatda *qozikalon* bosh sudya, *raiskalon* esa shahar sudyasi bo’lgan. Vaqf mulkini *sadr* boshqargan. Voyaga yetmagan valiahdlarni tarbiyalash *otaliqqa* ishonib topshirilgan. *Mirshabboshi* shaharda tartib saqlash uchun mas’ul amir soqchilari boshlig’i hisoblangan. Uni, shuningdek, tungi soqchilar boshlig’i deb ham atashgan. Amirning do’stlari va dushmanlari to’g’risida ma’lumot olish uchun javobgar bo’lgan *ko’kaldosh* davlat boshqaruvida katta mavqega ega edi. Oliy martabali ruhoniylar (ulamolar, sadrlar, sayidlar va xo’jalar) aholi orasida yuksak obro’ -e’tiborga sazovor bo’lganlar. Ayniqsa, Muhammad payg’ambar qarindoshlarining avlodi - sayidlar, uning dastlabki to’rt xalifasi avlodi hisoblangan xojalarning nufuzi yuqori bo’lgan. Sadrlarning asosiy vazifasi vaqf mulkini boshqarishdan iborat bo’lgan.

**1-guruh.** Buxoro amirligining davlat boshqaruvi.

**2-guruh.** Xiva xonligini davlat boshqaruvi.

**3-guruh.** Qo’qon xonligini davlat boshqaruvi.

**Masalan. 1-guruh.** Buxoro amirligida oliy hukumdor amir sanalgan. Amirlikni mang’itlar sulolasi boshqargan. Markazi Buxoro shahri bo’lgan. Bosh vazir-qo’shbegi, devonbegi–moliya va xazina bilan shug’ullangan, Mirzaboshi–hujjatlarni yuritgan, mushrif-soliqlar bilan, dodhoh-shikoyatlarni e’shitgan, Parvonachi-xon farmonlarini o’qigan, shayhulislom-sud ishlari, muftiy-diniy-huquqiy masalalarni, Sud boshlig’i-qozikalon, sadr-vaqf ishlari bilan shug’ullangan, Ko’kaldosh-amirning dushmanlari haqida ma’lumotlar to’plagan.

**2-guruh.** Xiva xonligida davlat tepasida xon turgan. Davlat lavozimlari: devonbegi, qo’shbegi, mehtar, otaliq, mirzaboshi, yasovulboshi, shayhulislom, mirobboshi, lashkarboshi.

**3-guruh.** Qo’qon xonligda davlat tepasida xon turgan: Amirlashkar, mingboshi, mextar, qozikalon, muhtasib rais, mirshablar.

**IV-Mustahkamlash.**

1. Xiva xonligining poytaxti?
2. Qoqonda bosh vazir mingboshisi?
3. Buxoro amirligining yer maydoni?
4. Xonliklarda sud ishlari kimlarning qo’lida bo’lgan?
5. Buxoro amirligida mansablarni ayting?
6. Xiva xonligida davlat tepasida kim turgan?

**V-Baholash.**

Yuzaga kelgan savollarga javob berish. Faol o’quvchilar baholanadi.

**VI-Uyga vazifa.**

Savollarga javob yozish, mavzuni o’rganish.

**Ko’rildi: O’IBDO’ \_\_\_\_\_\_\_\_\_\_\_\_\_\_\_\_**